ईपीएलका विभिन्न सम्झौता
बजाज पल्सर एभरेस्ट प्रिमियर लिग (ईपीएल) हिमालय टेलिभिजनबाट प्रत्यक्ष प्रशारण हुने भएको छ । ६ फ्रेन्चाइज टोली सहभागी हुने ईपीएलको तेस्रो संस्करण असोज ९ देखि त्रिवि क्रिकेट मैदान कीर्तिपुरमा हुँदै छ ।
काठमाडौँ — बजाज पल्सर एभरेस्ट प्रिमियर लिग (ईपीएल) हिमालय टेलिभिजनबाट प्रत्यक्ष प्रशारण हुने भएको छ । ६ फ्रेन्चाइज टोली सहभागी हुने ईपीएलको तेस्रो संस्करण असोज ९ देखि त्रिवि क्रिकेट मैदान कीर्तिपुरमा हुँदै छ । ईपीएलको ब्रोडकास्ट अधिकार पाएको एडप्याडले शुक्रबार हिमालय टिभीसँग सम्झौता गरेको छ । हिमालय टिभीले प्रत्यक्ष प्रसारण गर्नेछ । एडप्याडले ओएसआर स्पोर्टससँग डिजिटल पार्टनर, त्रिवेणी ग्रुपसँग प्रमुख प्रायोजक, रमेश क्रपसँग इन एसोसिएसन, डाबर रिएल इमुनोसँग सहप्रायोजन र एड रिलिजसँग मार्केटिङ पार्टनरमा पनि सम्झौता गरेको छ । एडप्याडले भारतसँग नेपालले खेल्न लागेको मैत्रीपूर्ण फुटबल खेलको प्रशारण अधिकार जिम्मा पाएको जनाएको छ । नेपाल र भारतबीच भदौ १७ र २० मा दशरथ रंगशालामा यी दुई खेल हुँदै छ ।